钦定古今图书集成/明伦汇编/氏族典/第163卷 > 《廖用贤尚友录》 > 桓彬
## 钦定古今图书集成/明伦汇编/氏族典/第163卷 > 《廖用贤尚友录》 > 桓彬

按《后汉书桓荣传》：“荣子郁，郁曾孙彬，字彦林，焉之兄
孙也。少与蔡邕齐名。初举孝廉，拜尚书郎。时中常侍
曹节女婿冯方亦为郎，彬厉志操，与左丞刘歆、右丞
杜希同好交善，未尝与方共酒食之会。方深怨之，遂
章言彬等为酒党，彬遂以废。光和元年，卒于家，年四
十六，诸儒莫不伤之。所著《七说》及书凡三篇。”